<classify> Akizungumza mara baada ya kutangaza wagombea nafasi ya udiwani kupitia Chama Cha Mapinduzi, Mwenyekiti wa CCM Mkoa wa Dar es Salaam, Ramadhani Madabida alisema Manji amekosa sifa za kupitishwa kugombea udiwani katika kata hiyo.Manji na Said Fella wameibuka kidedea katika kinyanganyiro cha udiwani katika jimbo jipya la Mbagala jijini Dar es Salaam. Manji ambaye ni Ofisa Mtendaji Mkuu wa Quality Group, alishinda katika udiwani katika Kata ya Mbagala Kuu wakati Fella ambaye pia ni muasisi wa Kundi la Mkubwa na Wanawe, alishinda katika Kata ya Kilungure.Fella ni Meneja wa mwanamuziki maarufu nchini, Diamond Platnumz, TMK Family na Yamoto Band. Manji hakutokea kuchukua fomu wala kurudisha fomu, hilo sio tatizo kubwa. Lakini wakati wa kampeni tuliweka utaratibu wa wagombea kutumia usafiri mmoja kwenye kuomba kura kwenye matawi, Manji hakushiriki. Hata wakati wa vikao vya mchujo vya Sekretarieti na Kamati ya Usalama na maadili ngazi ya kata na wilaya, Manji hakutokea na alipopigiwa simu alijibu amelala.Alisema kutokana na kutofuata taratibu hizo Manji anakosa sifa za kuwania nafasi ya udiwani kwani kura alizopata amezipata kwa hira hivyo sio halali. Tulipokaa kwenye mchujo katika sekretarieti na kamati ya usalama na maadili ngazi ya mkoa, Manji pia hakutokea na hapo ndipo yalipokuja malalamiko ya wagombea wenzake kuwa mtu akiwa na fedha anaweza kulala nyumbani kwake, asipige kampeni na akapewa nafasi ya kugombea, alisema.  <topic>: MICHEZO 